**PIRKIMO - PARDAVIMO SUTARTIS NR. 2025/034**

**2025 m. balandžio mėn. 02 d.**

 **Marijampolės vaikų lopšelis darželis,** įstaigos kodas 306808778, toliau vadinama „Pirkėju“, atstovaujamas direktorės Birutės Dičiūnienės veikiančios pagal įstaigos nuostatus ir **IĮ “Jurkeda“**, įmonės kodas 165237083, toliau vadinama „Pardavėju“, atstovaujama įmonės savininkės Dainoros Nevulienės, veikiančios pagal įmonės nuostatus, sudarėme šią sutartį.

**I . SUTARTIES DALYKAS**

1 Šia Sutartimi Pardavėjas įsipareigoja Sutartyje numatytomis sąlygomis tiekti Pirkėjui į jo nurodytą vietą maisto produktus, nurodytus sutartyje, toliau vadinamas Prekėmis, o Pirkėjas įsipareigoja priimti Prekes ir Sutartyje nustatyta tvarka už jas apmokėti.

2. Tiekėjas garantuoja, kad prekių kokybė ir komplektiškumas visiškai atitinka Sutartyje ir pirkimo sąlygose nustatytus kokybės ir komplektiškumo reikalavimus.

3. Nurodyti maisto produktų kiekiai yra preliminarūs. Pirkėjas neįsipareigoja nupirkti būtent tokį kiekį, koks nurodytas sutarties 1 priedo pateiktoje lentelėje (perkamas kiekis gali kisti ± 20 proc.). Prekių sąrašas yra pavyzdinis, bet šis sąrašas nėra baigtinis - Pirkėjas gali užsakyti kitų, sąraše nenurodytų gaminių. Nenurodytų prekių kaina bus didmeninėje prekyboje prekių pirkimo dieną galiojantis prekių kainoraštis. Naujų prekių kainos įforminamos rašytiniu šalių susitarimu ir įsigalioja nuo rašytinio susitarimo pasirašymo dienos.

**II. SUTARTIES KAINA IR MOKĖJIMO SĄLYGOS**

4. Į bendrą sutarties kainą įskaityti visi tiekėjo mokami mokesčiai, prekių tiekimo, jų pristatymo bei kitos išlaidos, susijusios su prekėmis ir jų patiekimu.

5. Mokėjimai atliekami eurais.

6. Pasiūlyme nurodyta kaina, vykdant sutartį, gali būti keičiama (koreguojama):

6.1. jeigu įstatymais bus pakeisti tiesioginiai su kaina susiję mokesčiai (PVM ir pan.) Tokiu atveju kaina koreguojama proporcingai pasikeitusio pridėtinės vertės mokesčio dydžiui, nuo jo įsigaliojimo datos;

6.2. pasikeitus LR Vyriausybės nutarimams, įstatymams, įsakymams ar kitiems aktams, jeigu to nebuvo galima iš anksto numatyti;

6.3 Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 3 (trijų) mėnesių nuo Sutarties sudarymo dienos, jeigu Vartojimo prekių ir paslaugų kainų pokytis (k) viršija 5 procentus. Atlikdamos perskaičiavimą Šalys vadovaujasi Lietuvos Statistikos Departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos Statistikos Departamento ar kitos institucijos išduoto dokumento ar patvirtinimo. Maisto produktų kainos perskaičiavimas dėl kainų lygio kitimo gali būti atliekamas vieną kartą ketvirtyje.

 6.4. Perskaičiavimas atliekamas: iki perskaičiavimo nustatytą maisto produktų kainą dauginant iš kainų padidėjimo:

P = M(1 + K);

 100

kur:

P - perskaičiavimo kaina, Eur su PVM;

M - iki perskaičiavimo nustatyta maisto produktų kaina, Eur su PVM;

K - kainų padidėjimas, procentais (Statistikos departamento statistinė informacija apie kainų pokyčius);

6.5. pirmas kainų perskaičiavimas galimas praėjus ne mažiau kaip 90 kalendorinių dienų nuo sutarties įsigaliojimo datos;

 6.6. perskaičiuotos kainos (įkainis) įforminamos rašytiniu šalių susitarimu ir įsigalioja nuo rašytinio susitarimo pasirašymo dienos. Už iki Susitarimo pasirašymo dienos pristatytas prekes bus atsiskaitoma senosiomis kainomis, o perskaičiuotomis kainomis bus atsiskaitoma už prekes, pristatytas šalių susitarimo pasirašymo dieną ir vėliau.

 7. Pirkėjas už patiektas prekes apmoka mokėjimo pavedimu Pardavėjui pasirašius PVM sąskaitą faktūrą, ne vėliau kaip per 30 darbo dienų, nuo minėtų dokumentų gavimo dienos. PVM sąskaitos-faktūros turėtų būti teikiamos, naudojantis informacinės sistemos „SABIS“ priemonėmis.

**III. PREKIŲ TIEKIMO TERMINAI IR TVARKA**

8. Prekės pristatomos tris kartus per savaitę iki 16 valandos dienos, adresais:

1. Uosupio g. 2, Marijampolė, LT-68160

2. Mokolų g. 69, Marijampolė, LT-68163

3. Mokolų g. 11, Marijampolė, LT-68172

4. K. Griniaus g. 12A, Marijampolė, LT-68282

5. R. Juknevičiaus g. 80, Marijampolė, LT-68192

6. Draugystės g. 5A, Marijampolė, LT-68255

7. Rasos g. 21, Marijampolė, LT-68187

8. P. Vaičaičio g. 24, Marijampolė, LT-68292

9. Jaunimo g. 3, Marijampolė, LT-68247

10. Žemaitės g. 25, Marijampolė, LT-68263

11.Vasario 16-osios g. 3, Marijampolė, LT-68299

12.Nausupės skg. 4, Patašinės k., Marijampolės sav., LT-69104

 9. Pirkėjas prekes užsako elektroninių priemonių pagalba arba telefonu. **tel. Nr.: +370 601 21335, +370 685 02628, el. paštu: maitinimas@jurkeda.lt**

10. Nurodytos prekės, nurodytais kiekiais turi būti pristatomos Pirkėjui Tiekėjo transportu. Atvežtas prekes priims ir tikslins užsakymų kiekius pagal sąskaitą faktūrą atsakingas darbuotojas.

 **IV PREKIŲ PERDAVIMO IR PRIĖMIMO TVARKA**

11. Tiekėjas kartu su prekėmis pateikia PVM sąskaitą faktūrą, kurioje atsakingas asmuo, priėmęs ir įsitikinęs ar gautos visos prekės pagal pateiktą užsakymą, privalo nurodyti prekių gavimo datą, savo pareigas, vardą, pavardę, pasirašyti ir vieną egzempliorių grąžinti Tiekėjui.

12. Tiekėjas įsipareigoja savo sąskaita ir savo jėgomis atlikti visus pakrovimo - iškrovimo darbus.

13. PVM sąskaitose faktūrose prekių kainos su pridėtinės vertės mokesčiu nurodomos Eurais, dviem skaičiais po kablelio.

 **V.PREKIŲ KOKYBĖ, ŽENKLINIMAS, ĮPAKAVIMAS**

14. Tiekiamų maisto produktų kokybė turi atitikti valstybinius standartus, higienos reikalavimus ir Lietuvos Respublikos sveikatos apsaugos ministro 2011 m. lapkričio 11 d. įsakymo Nr. V-964 „Dėl vaikų maitinimo organizavimo tvarkos aprašo patvirtinimo“ keltus reikalavimus.

15. Prekių pakuotė ir ženklinimas turi atitikti Lietuvos Respublikos ūkio ministro 2002 m. gegužės 15 d. įsakymu Nr. 170 patvirtintas taisykles „Dėl prekių ženklinimo ir kainų nurodymo taisyklių patvirtinimo“, Lietuvos Respublikoje galiojančių standartų ir techninių sąlygų bei sanitarijos reikalavimus, o taip pat apklausos dokumentų pateiktus reikalavimus.

16. Markiravimas ant prekių pakuotės turi atitikti kokybės inspekcijos keliamiems reikalavimams.

17. Pirkėjui prekių priėmimo metu pastebėjus prekių įpakavimo, realizacijos terminų ar kitus pažeidimus apie tai nedelsiant informuojamas Pardavėjo atstovas, įgaliotas palaikyti tiesioginį ryšį su Pirkėju. Pardavėjas privalo nedelsiant, ne vėliau kaip per 24 valandas nuo pranešimo gavimo momento, nekokybiškas prekes pakeisti kokybiškomis.

 18. Keičiantis prekei dėl priežasties, nepriklausančios nuo tiekėjo, ir dėl kurios jis negali perkančiajai organizacijai pateikti sutartyje numatytų prekių, tiekėjas, pirkėjui sutikus, turi teisę pateikti tokias prekes, kurios yra lygiavertės ar geresnės kokybės už pirkimo metu nurodytas prekes. Toks prekių pakeitimas įforminamas raštišku susitarimu.

 **VI.ŠALIŲ TEISĖS IR PAREIGOS**

 19. Šalys privalo sąžiningai, protingai, tinkamai, laiku ir kokybiškai atlikti savo įsipareigojimus pagal Sutartį.

 20. Tiekėjas įsipareigoja:

savo transportu ir lėšomis pristatyti Sutarties 1. punkte numatytas prekes sutartyje nustatytais terminais pagal pateiktus užsakymus;

per 24 val. savo sąskaita pakeisti nekokybiškas prekes kokybiškomis.

 21. Tiekėjas turi teisę:

reikalauti, kad Pirkėjas priimtų užsakytas kokybiškas prekes ir už jas sumokėtų Sutartyje nustatytą kainą.

 22. Pirkėjas įsipareigoja:

sumokėti per Sutartyje nurodytą terminą už kokybiškas ir laiku pristatytas prekes, priimti savo nuosavybėn kokybiškas, nustatytus reikalavimus atitinkančias prekes.

 23. Pirkėjas turi teisę vienašališkai keisti prekių kiekį ne daugiau kaip ± 20 proc. viso Sutartyje nurodyto atitinkamos prekės kiekio, iš esmės nesikeičiant prekių kainoms ir kitoms sąlygoms.

 **VII. ŠALIŲ ATSAKOMYBĖ**

 24. Šalys atsako už tai, kad Sutartyje nustatyti įsipareigojimai būtų vykdomi tinkamai ir laiku Lietuvos

Respublikos įstatymų nustatyta tvarka.

 25. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

 26. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą.

 27. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento.

 **VIII. BAIGIAMOSIOS NUOSTATOS**

 28. Pirkimo sutartis įsigalioja nuo 2025 m. balandžio mėn. 04 d. iki 2026 m. balandžio mėn. 03 d.

 29. Sutartis gali būti pratęsta ne ilgiau kaip 12 mėnesių du kartus, bet bendras sutarties terminas negali būti ilgesnis kaip 36 (trisdešimt šeši) mėnesiai. Sutarties galiojimas gali būti pratęstas pirkėjo iniciatyva. Sutartis gali būti pratęsiama ne anksčiau kaip prieš 2 mėn. iki sutarties galiojimo pabaigos, šalių susitarimu.

 30. Pirkimo sutartis gali būti nutraukta :

 30.1. jeigu viena šalių atsisako vykdyti arba netinkamai vykdo sutarties sąlygas, kita šalis turi teisę vienašališkai nutraukti sutartį apie tai pranešdama kitai sutarties šaliai prieš 30 (trisdešimt) kalendorinių dienų raštu.

 30.2. šalių susitarimu;

 30.3. vienos iš šalių iniciatyva, apie tai raštu informavus kitą šalį ne vėliau kaip prieš 30 (trisdešimt) kalendorinių dienų raštu.

 30.4. Sutarties nutraukimas neatleidžia vienos šalies nuo įsipareigojimų kitai šaliai, kuriuos ji prisiėmė pagal sutartį iki sutarties nutraukimo dienos.

 31. Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai ir tikslai.

 32. Visi tarp šalių kilę ginčai ar nesutarimai, susiję su sutartimi, sprendžiami derybų būdu.

 33. Jeigu ginčo nepavyksta išspręsti derybų keliu, jie sprendžiami Lietuvos Respublikos teismuose pagal Pirkėjo buveinės vietą.

 34. Nė viena šalis neturi teisės perduoti trečiajam asmeniui teisių ir įsipareigojimų pagal šią sutartį be raštiško kitos šalies sutikimo.

 35. Pirkimo sutarties sąlygų keitimai įforminami pirkimo sutarties šalių susitarimu, pasirašomu abiejų pirkimo sutarties šalių, pridedant ir visą susijusią susirašinėjimo dokumentaciją, šie dokumentai yra neatskiriama pirkimo sutarties dalis.

 36. Sutartis sudaroma lietuvių kalba, dviem egzemplioriais, po vieną kiekvienai Šaliai. Abu egzemplioriai yra autentiški ir turi vienodą juridinę galią.

 37. Sutarties priedai yra sudėtinės ir neatskiriamos šios Sutarties dalys.

**ŠALIŲ REKVIZITAI**

|  |  |
| --- | --- |
| **PIRKĖJAS** | **TIEKĖJAS** |
| Marijampolės vaikų lopšelis darželis | Individuali įmonė „ Jurkeda“ |
| Adresas: Kauno g.13b, LT68178 | Adresas: Seinų g. 8 Lazdijai |
| Įstaigos kodas:306848778 | Įstaigos kodas:165237083 |
| PVM kodas: | PVM kodas:LT652370811 |
| Ats./s.LT517044090111586960 | Ats./s.LT617300010002539291 |
| Bankas: AB SEB bankas | Bankas:AB“Swedbank“ Banko kodas:73000 |
| Tel.Nr. +370 611 30150 | Tel.Nr.+ 370 687 43110 |
| El.paštas: administracija@marijampolesdarzelis.lt | El.paštas: maitinimas@jurkeda.lt, info@jurkeda.lt |
| Direktorė Birutė Dičiūnienė | Įmonės savininkė Dainora Nevulienė |

A.V. A.V.

Sutarties priedas Nr.1

|  |  |  |  |  |  |
| --- | --- | --- | --- | --- | --- |
| **Eil. Nr.** | **Prekės pavadinimas** | **Mato vnt** | **Kiekis** | **Mato vieneto kaina, Eur (su PVM)** | **Suma, Eur (su PVM)** |
| 1. | Ekologiškas kokosų gėrimas 1l | l | 4000 | 4,49 | 17960,00 |
| **Iš viso suma Eur su PVM** | **17960,00** |

**ŠALIŲ REKVIZITAI**

|  |  |
| --- | --- |
| **PIRKĖJAS** | **TIEKĖJAS** |
| Marijampolės vaikų lopšelis darželis | Individuali įmonė „ Jurkeda“ |
| Adresas: Kauno g.13b, LT68178 | Adresas: Seinų g. 8 Lazdijai |
| Įstaigos kodas:306848778 | Įstaigos kodas:165237083 |
| PVM kodas: | PVM kodas:LT652370811 |
| Ats./s.LT517044090111586960 | Ats./s.LT617300010002539291 |
| Bankas: AB SEB bankas | Bankas: AB“Swedbank“ Banko kodas:73000 |
| Tel. Nr. +370 611 30150 | Tel.Nr.+ 370 687 43110 |
| El. paštas: administracija@marijampolesdarzelis.lt | El. paštas: maitinimas@jurkeda.lt, info@jurkeda.lt |
| Direktorė Birutė Dičiūnienė | Įmonės savininkė Dainora Nevulienė |

A.V. A.V.